钦定古今图书集成/明伦汇编/闺媛典/第134卷 > 邓瑜妻胡氏〈霍氏附〉
## 钦定古今图书集成/明伦汇编/闺媛典/第134卷 > 邓瑜妻胡氏〈霍氏附〉

按《东昌府志》：胡氏，指挥邓瑜妻。永乐七年，瑜为济南
卫指挥，北征，谓妻曰：“我为人臣当死君，汝为人妇能
死夫乎？”胡应曰：“能。”瑜竟阵亡。饮马河，父母劝他适，胡
泣曰：“吾已许之矣。”守节终身。天顺间，诏表其门。子镛
早丧，其妻霍氏亦不嫁，抚子浒成立，袭祖职，调东昌
卫。